અને નાનકા તું !! મારા લગ્ન પછીના દિવસોમાં જેની પાછળ ‘ભાભીમા… ભાભીમા’ કહી આગળ-પાછળ ફરતા જેની જીભ અને પગ નહોતા થાકતા, તેં એની જોડે આવું કર્યું !? ચાલ, એના આમ કરવા પાછળ હું પણ એનો અડધો ગુનેગાર ગણાઉં, પણ તું ? તારી હવસ સંતોષવા તેં ઘરમાં જ નજર કરી, છી !!” અને આ બબડાટમાં મને પાછળ ખુલ્લા બારણામાં ખોડાઈ ગયેલા પગે ઊભા મમ્મી-પપ્પાનો ખ્યાલ સુદ્ધા ન આવ્યો ! એ બંને કાચા હ્રદયના વ્યક્તિઓએ એ દ્રશ્ય કેમ કરીને ખમ્યું હશે એ તો એ જ જાણે ! એક તરફ મમ્મીનો લાડકો નાનકો હતો તો બીજી તરફ, દીકરીની ઈચ્છાએ તરસતા રહી વહુને દીકરી કરેલ પિતાનું હ્રદય ! અને એમના એ જ સ્વજનોનો હત્યારો, તેમનું પોતાનું પ્રથમ સંતાન !!